[*įrašyti datą*] **SUTARTIES Nr.** \_\_\_\_\_\_

***Dėl vienkartinių pakuočių, už kurias nustatytas užstatas, administravimo, surinkimo ir tvarkymo organizavimo***

**PRIEDAS NR. 2**

**SUSITARIMAS**

**DĖL PASLAUGŲ, SUSIJUSIŲ SU DAUGKARTINĖMIS PAKUOTĖMIS, TEIKIMO SĄLYGŲ IR TVARKOS**

Atsižvelgdamos į [*įrašyti*] tarp Šalių pasirašytos Sutarties dėl vienkartinių pakuočių, už kurias nustatytas užstatas, administravimo, surinkimo ir tvarkymo organizavimo (toliau – „**Sutartis**“) 5 straipsnį, Šalys sudaro šį susitarimą dėl paslaugų, susijusių su Daugkartinėmis pakuotėmis, teikimo sąlygų ir tvarkos (toliau – „**Susitarimas**“):

1. Administratorius įsipareigoja teikti Pavedimo davėjui paslaugas, susijusias su Daugkartinėmis pakuotėmis, šiame Susitarime nustatyta apimtimi ir sąlygomis, o Pavedimo davėjas įsipareigoja sumokėti už tinkamai suteiktas paslaugas Administratoriui.
2. Administratorius, paslaugas, susijusias su Daugkartinėmis pakuotėmis, nurodytas šio Susitarimo 3 punkte, tiekia su sąlyga, kad (i) Pavedimo davėjas pats ar pasitelkdamas trečiuosius asmenis, savo pajėgumais ir lėšomis pasiima Daugkartines pakuotes iš jų priėmimo iš vartotojų vietų (t. y. vietų, kuriose naudojami Administratoriaus Taromatai ir nurodytų Šalių suderintame Prekybos vietų sąraše) ir (ii) Pavedimo davėjas susitaria su Pardavėjais dėl Daugkartinių pakuočių priėmimo iš vartotojų, Užstato už jas grąžinimo ir kt. bei atsako už surinktų Daugkartinių pakuočių pakartotinį panaudojimą ir/ar sutvarkymą pagal teisės aktų reikalavimus.
3. Administratorius įsipareigoja:
	1. pagal Pavedimo davėjo pateiktus duomenis registruoti Pavedimo davėjo Daugkartinę pakuotę Registre (Šalys susitaria, kad Daugkartinės pakuotės registravimui Registre taikomi Sutartyje nustatytos sąlygos ir tvarka);
	2. užtikrinti, kad Taromatai, nurodyti Šalių suderiname Surinkimo vietų sąraše, nuo 2016 m. vasario 1 d. būtų pritaikyti identifikuoti ir suskaičiuoti Pavedimo davėjo Daugkartines pakuotes, kurios buvo užregistruotos Registre pagal Pavedimo davėjo pateiktus duomenis ir priimtų tokias pakuotes iš vartotojų, išskyrus atvejus kai Daugkartinės pakuotės nepažymėtos Brūkšniniu kodu arba šis kodas yra pažeistas ir dėl to negalima identifikuoti Pavedimo davėjo ar pakuotės; ir/ar Daugkartinė pakuotė yra neištuštinta, pažeista ar užteršta tiek, kad techniškai neįmanoma jos identifikuoti;
	3. vykdyti Taromatuose priimtos Daugkartinės pakuotės apskaitą bei pateikti šios apskaitos duomenis Pavedimo davėjui už kiekvieną praėjusį kalendorinį iki einamojo kalendorinio mėnesio 7 (septintos) dienos.
4. Pavedimo davėjas įsipareigoja:
	1. Sutarties 8 straipsnyje nustatytomis sąlygomis ne vėliau kaip iki 2015 m. gruodžio 31 d. pateikti Administratoriui Sutarties 8 straipsnyje ir Instrukcijų vadove nurodytą informaciją ir duomenis (įskaitant Daugkartinės pakuotės pavyzdį), reikalingus užregistruoti visas Pavedimo davėjo Daugkartines pakuotes, kurias Pavedimo davėjas pageidauja priimti iš vartotojų ir/ar galutinių naudotojų, naudojant Administratoriaus Taromatus. Po šio termino Daugkartinių pakuočių registracijai Registre taikomos Sutarties 8.2 punkte nurodytos sąlygos ir tvarka;
	2. kas mėnesį, per 20 (dvidešimt) kalendorinių dienų nuo atitinkamos Administratoriaus sąskaitos-faktūros išrašymo dienos, sumokėti Administratoriui Mokestį už paslaugas, susijusias su Daugkartinėmis pakuotėmis, už visas Daugkartines pakuotes, kurios buvo priimtos Administratoriaus Taromatuose per praėjusį kalendorinį mėnesį. Pavedimo davėjo kiekvieną mėnesį mokamo Mokesčio už paslaugas, susijusias su Daugkartinėmis pakuotėmis, suma apskaičiuojama padauginant Pavedimo davėjo per praėjusį kalendorinį mėnesį Taromatuose priimtą Pavedimo davėjo Daugkartinių pakuočių kiekį (vienetais) pagal Taromatų duomenis iš Mokesčio už paslaugas, susijusias su Daugkartinėmis pakuotėmis, tarifo, nurodyto Sutarties Priede Nr. 1.
	3. Sutartyje nurodytais terminais ir tvarka, sumokėti Registracijos mokestį, kurio dydis nurodytas Sutarties Priede Nr. 1.

5. Pavedimo davėjas įsipareigoja vykdyti ir kitas pareigas, susijusias su pakuotėmis (Vienkartinėmis pakuotėmis), nustatytas Sutartyje, kiek jos pagal savo esmę yra taikytinos Daugkartinėmis pakuotėms, įskaitant, bet neapsiribojant pareigas, susijusias su registracija (Sutarties 8 straipsnis), pakuočių žymėjimu (Sutarties 9 ir/ar 10 straipsnis), atsakomybe (Sutarties 14 straipsnis) ir turi Pavedimo davėjo teises, nurodytas Sutarties 15 straipsnyje, kiek šių teisių realizavimas, susijęs su Daugkartinėmis pakuotėmis.

6. Administratorius, teikdamas paslaugas, susijusias su Daugkartinėmis pakuotėmis, pagal šį Susitarimą, turi teises nurodytas Sutartyje, kiek jos pagal savo esmę yra taikytinos Daugkartinėmis pakuotėms, įskaitant bet neapsiribojant teisę dėl trečiųjų asmenų pasitelkimo (Sutarties 7 straipsnis), atsisakymo registruoti pakuotes Registre (Sutarties 8.6 punktas), Šalių atsakomybės taikymo (Sutarties 14 straipsnis), Instrukcijų vadovo ir kitų Sutarties priedų keitimo bei Sutarties nutraukimo (Sutarties 15 straipsnis), informacijos Taromatų operatoriams ir Pardavėjams pateikimo (Sutarties 17.5 punktas).

7. Šiam Susitarimui taip pat taikomos Sutarties 15-19 straipsniuose nurodytos sąlygos, kiek jos neišplečia Administratoriaus įsipareigojimų, nurodytų šio Susitarimo 3 punkte (su papunkčiais), turinio. Susitarime vartojamos iš didžiosios raidės rašomos sąvokos suprantamos ir aiškinamos taip, kaip jos apibrėžtos Sutartyje, jeigu kontekstas akivaizdžiai nereikalauja kitaip ir/ar Susitarime nenurodyta kitaip.

8. Šis Susitarimas įsigalioja, kai abi Šalys jį pasirašo ir galioja neterminuotai. Šalys susitaria, kad šio Susitarimo nutraukimas ar pasibaigimas negali būti pagrindu nutraukti ir/ar laikyti Sutartį negaliojančia.

|  |  |
| --- | --- |
| **ADMINISTRATORIUS:** | **PAVEDIMO DAVĖJAS:** |
| Viešoji įstaiga **„Užstato sistemos administratorius“** | UAB **„[įrašyti]**“ |
| Buveinė: Lentvario g. 22 , Vilnius, Lietuvos Respublika | Buveinė: [įrašyti]  |
| Juridinio asmens kodas 303370260 | Juridinio asmens kodas [įrašyti] |
| PVM mokėtojo kodas LT100008806612 | PVM mokėtojo kodas [įrašyti] |
| Atsiskaitomoji sąskaita LT867044060008203295 | Atsiskaitomoji sąskaita: [įrašyti] |
| AB SEB bankas | Bankas: [įrašyti] |
| Telefonas: 8 5 2031210Faksas: Elektroninis paštas: info@usad.lt | Telefonas: [įrašyti] Faksas: [įrašyti] Elektroninis paštas: [įrašyti] |
| Atstovaujama generalinio direktoriaus Gintaro Varno | Atstovaujama [įrašyti pareigas, vardą ir pareigas] |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* *(parašas)*A.V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* *(parašas)* A.V. |